DIY-Donderdag: 3 resepte vir bad-bederf
JY LEES NOU DIY-Donderdag: 3 resepte vir bad-bederf
Soms is 'n warm bad ná 'n lang dag die beste kuur. Gooi dié kombuis-bestanddele by jou badwater vir 'n ekstra bietjie bederf wat ook goed is vir jou vel.
Lyk soos 'n prinses met dié modes
Kamille en kruisement
Kamille-teeblare is bekend vir hul kalmerende uitwerking, wat dit perfek vir 'n ontspannende bad maak. Dit streel ook sensitiewe, rooi of jeukerige vel. Kruisementblare is verfrissend en help bevorder bloedsirkulasie.
FOTO: Instagram (@bluelotushemp)
6 sakkies kamilletee (chamomile) of 6 teelepels los kamille-teeblare
'n Kwart koppie los kruisementblare
'n Skoon dun sokkie of 'n koffiefilter
Sny die teesakkies oop en gooi die blare binne-in die sokkie of koffiefilter. Gooi die kruisementblare by en maak die "sakkie" vas met die rekkie. Gooi dan die sakkie in die bad terwyl jy warm badwater intap. Laat die sakkie vir sowat 15 minute in die water week voordat jy in die bad klim en ontspan.
Kakao en hawermout
Spesiaal vir sjokoladeliefhebbers! Kakaopoeier is propvol antioksidante wat verskeie teenverouderingsprosesse in jou vel aanhelp. Boonop is die soet reuk van kakao genoeg om die goedvoel-hormone in jou brein vry te stel. Hawermout streel en bevog droë en sensitiewe vel.
FOTO: Instagram (@ginger._.bean)
'n Halwe koppie fyngemaalde hawermout
Gooi die hawermout en kakaopoeier in jou warm badwater en roer om dit te versprei. Lê sowat 20 minute daarin. Spoel jouself onder die stort af ná die tyd.
Het jy al gehoor van die #MomBod? - Lees meer!
Roos, melk en heuning
Buiten dat jy heerlik gaan ruik, word jou vel ook afgeskilfer en bevog met dié mengsel. Volroommelk bevat ensieme wat dooie selle help verwyder vir 'n gladder vel, terwyl heuning bakterieë help verwyder, porieë skoonmaak en jou vel bevog.
FOTO: Instagram (@nns_k)
20 druppels essensiële roosolie
Gooi die bestanddele in jou warm badwater. Lê daarin vir 15 tot 20 minute. Jy kan selfs jou hare in dié mengsel doop.